Diari Oficial de la Generalitat Valenciana


Sumari del DOGV 7509, del 21-04-2015 (2015/3404)

RESOLUCIÓ d'1 d'abril de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 003/15-EAE Almoradí i 010/15-EAE Traiguera.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7509

Data del DOGV
:   21-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3404


Data del document
:   01-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Traiguera
    * Almoradí
    * impacte ambiental

RESOLUCIÓ d'1 d'abril de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 003/15-EAE Almoradí i 010/15-EAE Traiguera. [2015/3404]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 003/15-EAE Almoradí i 010/15-EAE Traiguera.  
  
«Informe ambiental i territorial estratègic  
Expedient: 003/2702-HOS.  
Títol: Estudi de detall de l'avinguda de San Luis, carrer de La Coruña, etc., d'Almoradí.  
Promotor: Ajuntament d'Almoradí.  
Autoritat substantiva: Ajuntament d'Almoradí.  
Localització: Almoradí (Alacant).  
La Comissió Ambiental va adoptar acord sobre la necessitat de sotmetre a avaluació ambiental estratègica l'estudi de detall de l'avinguda de San Luis, carrer de La Coruña, etc. d'Almoradí, en la sessió celebrada el 26 de març de 2015.  
Documentació presentada  
Amb data 12 de gener de 2015, ha tingut entrada en la Direcció General d'Avaluació Ambiental i Territorial l'estudi de detall en l'illa de cases situada entre els carrers Azarbe el Regaliciar, León, La Coruña i l'avinguda de San Luis en Bañet (SUR-1) Almoradí, en què se solicitava l'inici del procediment simplificat d'avaluació ambiental.  
La documentació, remesa pel Servici Territorial d'Urbanisme i presentada en format paper i digital, la formen:  
- Estudi de detall, format per documents de la informació (memòria informativa, plànols i annex) i documents d'ordenació (memòria justificativa i plànols).  
- Document inicial estratègic (identificat com a solicitud d'inici de l'avaluació ambiental i territorial estratègica).  
Planejament vigent  
El planejament vigent en el municipi d'Almoradí són unes normes subsidiàries (NS) homologades i aprovades per la Comissió Territorial d'Urbanisme d'Alacant en sessió de 14 de maig de 2003 (BOP 14.05.2004).  
El planejament està en tràmit de revisió i s'ha emés memòria ambiental del pla general en data 21 d'octubre de 2013 (expedient núm. 62/2907-ODF).  
Objecte i justificació de la modificació puntual  
L'objecte de l'estudi de detall presentat és modificar la volumetria, sense augmentar l'edificabilitat i introduir dos nous viaris en l'illa de cases delimitada pel carrer Azarbe el Regaliciar, carrer de León, avinguda de San Luis i carrer de La Coruña, en sòl urbà El Bañet (SUR-1) d'Almoradí (Alacant). Es complementa l'ordenació detallada amb l'assenyalament d'alineacions i rasants i l'ordenació dels volums, d'acord amb les especificacions de les normes subsidiàries homologades.  
  
En el títol III de les NS homologades (l'ordenació detallada), concretament en l'apartat III.3.5, es regulen els paràmetres urbanístics del SUR-1 El Bañet. La seua aplicació a l'illa de cases objecte d'estudi de detall (de superfície S = 15.355,27 m²) permet la construcció de 68 vivendes (S/225, en què la parcela mínima és de 225 m²) i una edificabilitat màxima de 10.267,91 m² (0,66480 m² sostre /m² sòl), que possibilita executar vivendes de 150,99 m² construïts, a més d'admetre dues plantes.  
Atesa la geometria de l'illa de cases prevista en les NS i la reculada a llinda regulada (3 M., l'ocupació potencial de sòl és de 13.810, 64 m² i calen patis interiors o vials per a poder materialitzar l'edificabilitat permesa.  
En la documentació no s'incorpora estudi d'alternatives però el canvi d'ordenació es fonamenta en els objectius següents:  
- Fraccionar, intercalant vials, l'illa de cases inicialment prevista, l'excessiva grandària de la qual en fa inviable un aprofitament racional.  
  
- Dotar d'unes condicions higienicosanitàries de major qualitat, amb millors orientacions per a les vivendes i d'una millor accessibilitat als servicis municipals d'abastiment d'aigua, energia elèctrica, clavegueram, telecomunicacions i arreplega de residus disposant viaris públics.  
- Donar cobertura a la demanda del mercat immobiliari (atribuïda a la crisi) de vivenda unifamiliar en parcelació xicoteta que permet la seua promoció individual.  
L'article 41 de la LOTUP establix que els estudis de detall hauran de comprendre com a mínim illes de casa o unitats urbanes equivalents completes i es formularan per a les àrees delimitades o en els supòsits previstos en els plans de rang superior.  
En l'homologació de les NS s'establix que, a l'efecte del compliment de l'article 26 de la LRAU (vigent llavors), podran delimitar-se àrees objecte d'estudi de detall quan tinguen com a finalitat l'augment substancial de la superfície dotacional inclosa en l'àrea. Amb la proposta s'incrementa la xarxa viària.  
Amb la introducció dels dos vials es fracciona l'illa de cases inicial i en resulten les superfícies següents:  
  
 Superfície illa de cases Edificabilitat  
NS illa de cases única: 15.355,27 10.267,91  
Estudi de detall. Total:  
  
Parcela A:  
Parcela B:  
Parcela C: 13.628,41  
  
5.542,15  
4.004,17  
4.082,09 9.113,18  
  
3.705,98  
2.677,55  
2.729,65  
  
  
Possibles efectes sobre el medi ambient  
Realitzada l'anàlisi tècnica de la documentació presentada, inclosos informes, i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
No obstant això, consultada la cartografia del Sistema Nacional de Zones Inundables (SNZI) s'observa que l'àmbit objecte de modificació queda ubicat en sòl urbà amb risc d'inundació que exigix atendre el que establix el Patricova.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades, a:  
  
  
Consulta Informe Administració consultada  
 29.12./2014 CITMA. Servici Territorial d'Urbanisme  
27/01/15 23.03.2015  
  
11.02.2015 CITMA. Subdirecció General d'Ordenació, Planificació i ATE.   
Servici d'Infraestructura Verda i Paisatge  
Servici d'Ordenació del Territori  
  
  
Nota: els informes emesos es publicaran en la pàgina web www.cma.gva.es/eae o http://www.citma.gva.es/web/evaluacion-ambiental-y-territorial/buscador-por-municipios junt amb l'informe ambiental i territorial estratègic.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a les quals es referixen els articles 48.d i 51.1 de la LOTUP.  
El 29 de desembre de 2014, el Servici Territorial d'Urbanisme informa que de l'actuació proposada no es derivaran efectes significatius sobre el medi ambient i el territori des de la visió de les competències urbanístiques.  
Paisatge  
De conformitat amb el que establix l'article 6 de la Llei 5/2014, LOTUP, el paisatge s'integrarà en totes les polítiques sectorials que hi incidisquen i, en concret, en la planificació territorial i urbanística, i que actuarà com a criteri condicionant en la implantació d'usos, activitats i infraestructures la gestió i conservació d'espais naturals i la conservació i posada en valor d'espai culturals, a més de ser necessària, en el cas dels estudis de detall (article 41), la inclusió d'una anàlisi de la seua integració en el paisatge urbà.  
El 23 de març de 2015, el Servici d'Infraestructura Verda i Paisatge emet un informe en què s'assenyala que l'orientació dels vials proposats, diferent de la característica de l'àmbit, originarà una modificació de la seua morfologia urbana, encara que de les simulacions presentades es desprén que no es modificarà el caràcter i la percepció del paisatge esmentat, sempre que s'adeqüe als paràmetres d'ordenació fixats.  
  
En tot cas, de conformitat amb l'article 44 de la LOTUP, correspon a la conselleria competent en matèria de paisatge emetre informe sobre estos instruments quan l'aprovació siga autonòmica i, per això, atés que l'estudi de detall afecta l'ordenació detallada, serà l'Ajuntament el competent per a informar sobre la seua integració paisatgística i per a valorar la documentació elaborada respecte d'això i les mesures que cal incorporar, i es tramitarà l'instrument de paisatge amb caràcter general conforme al procediment establit per a l'instrument de planejament que acompanya.  
Risc d'inundació  
El Pla d'Acció Territorial sobre Prevenció del Risc d'Inundació (Patricova), aprovat per l'Acord de 28 de gener de 2003, del Consell, establix en sòl urbà afectat per risc d'inundació condicions per a l'adequació de l'edificació i infraestructures.  
El Servici d'Ordenació de Territori assenyala, en el seu informe d'11 de febrer de 2015, després d'analitzar les cartografies sobre risc d'inundació previstes en el Patricova, que l'àmbit de la modificació està afectat per risc 6 i que els canvis que comporta l'estudi de detall presentat (subdividir l'illa de cases en tres amb l'obertura de dos nous viaris) no suposa cap incidència en matèria de risc d'inundació, i es manté l'afecció de l'ordenació vigent. Regix, en conseqüència, l'article 24 de la normativa urbanística del Patricova, que exigix que els ajuntaments verifiquen la incidència del risc i imposen, quan siga procedent, condicions d'adequació a les futures edificacions.  
  
D'altra banda, en les zones afectades per este reg són aplicables les condicions generals d'adequació de les edificacions establides en l'article 27 del Patricova, condicions d'aplicació tant a l'ordenació proposada com en la vigent, per la qual cosa l'estudi de detall no suposa variació en la incidència del risc.  
Per tot això, el Servici d'Ordenació del Territori conclou en l'informe mencionat que de l'estudi de detall no es derivaran efectes significatius sobre el medi ambient i que el seu àmbit es troba afectat per este risc i és compatible amb les determinacions normatives del Patricova.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell. de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51.2 de la LOTUP, per considerar, d'acord amb els criteris de l'annex VIII d'esta llei, que l'estudi de detall en illa de cases situada entre els carrers Azarbe el Regaliciar, León, La Coruña i avinguda de San Luis en Bañet (SUR-1) d'Almoradí avaluat no establix marc per a projectes i altres activitats subjectes a avaluació d'impacte ambiental; que no incidix en el model territorial ni afecta els objectius de qualitat ambiental o el desenrotllament equilibrat del territori, que el seu desenrotllament no té incidència en la gestió directa de residus o la protecció dels recursos hídrics, ni genera problemes ambientals significatius, ni provoca efectes en el patrimoni cultural, espais naturals, àrees o paisatges amb rangs de protecció reconeguts en els àmbits nacional, comunitari o internacional, i tenint en compte els informes emesos, es pot concloure que l'estudi de detall referit no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
D'acord amb allò que s'ha exposat, es resol:  
  
  
Únic  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall en illa de cases situada entre els carrers Azarbe el Regaliciar, León, La Corunya i avinguda de San Luis en Bañet (SUR-1) d'Almoradí, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de l'estudi de detall.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista del que antecedix, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat Estudi de detall de l'avinguda de San Luis, carrer de La Corunya, etc., d'Almoradí, per considerar que no té efectes significatius en el medi ambient.  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Núm. expedient: 010/1288-YRT.  
Objecte: Pla especial relatiu a reserva de sòl per a tanatori municipal.  
Promotor: Ajuntament de Traiguera.  
Autoritat substantiva: Comissió Territorial d'Urbanisme de Castelló i Ajuntament.  
Localització: Traiguera (Castelló).  
La Comissió Ambiental va adoptar acord sobre la necessitat de sotmetre a avaluació ambiental estratègica el pla especial relatiu a reserva de sòl per a tanatori municipal de Traiguera, en sessió celebrada el 26 de març de 2015.  
A) Antecedents  
L'avaluació ambiental estratègica és l'instrument de prevenció, establit en la Directiva 2001/42/CE. del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
En la LOTUP s'establix (article 46) que seran objecte d'esta avaluació ambiental i territorial estratègica ordinària els plans i programes, així com les seues modificacions, que s'adopten i aproven per una administració pública i l'elaboració i aprovació dels quals estiguen exigides per una disposició legal o reglamentària o acord del Consell, complint els supòsits de l'apartat 1 del dit article.  
D'acord amb allò que s'ha estipulat en l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària en els supòsits allí previstos i tenint en compte els criteris establits en l'annex VIII de la llei, tot això amb consulta prèvia a les administracions públiques afectades i d'acord amb les fases de la tramitació exposades en l'article 49.  
B) Document inicial estratègic  
B.1) Documentació aportada  
El Servici d'Urbanisme de la Direcció Territorial de Castelló remet el 21 de gener de 2015 l'escrit de solicitud per part de l'Ajuntament de Traiguera per a l'inici del procediment simplificat d'avaluació ambiental i territorial estratègica Pla especial relatiu a reserva de sòl per a tanatori municipal.  
La documentació presentada consistia en un document en format paper i digital CD, on s'adjuntava:  
- Document inicial estratègic.  
- Esborrany de la modificació del pla general.  
Revisada la documentació, es comunica per mitjà d'un escrit de 9 de febrer de 2015 l'obertura de l'expedient a l'Ajuntament de Traiguera i s'inicia el període de consultes d'acord amb l'article 51.1 de la LOTUP.  
  
B.2) Planejament vigent  
El document de planejament vigent en l'actualitat en el municipi de Traiguera són les normes subsidiàries aprovades el 27 de juny de 1989.  
  
Actualment es troba en procés de redacció del nou pla general, en concret es troba en fase de redacció de l'informe de sostenibilitat ambiental dins de l'avaluació ambiental ordinària del dit pla general, d'acord amb el document de referència aprovat mitjançant una resolució de la Direcció General de Medi Natural, amb data 18 de maig de 2011.  
  
En el dit document de referència i pel que fa al contingut de la present proposta de modificació, per afrontar la parcela amb el cementeri municipal, es remarca la necessitat del compliment del Decret 195/2009, de 30 d'octubre, del Consell, pel qual s'aprova la modificació del reglament pel qual es regulen les pràctiques de policia sanitària mortuòria en l'àmbit de la Comunitat Valenciana, en el qual es disposa que en l'entorn del terreny destinat a cementeris ha d'establir-se un perímetre de protecció de 25 metres d'ample, que ha d'estar qualificat pel planejament com a zona dotacional i lliure de qualsevol classe de construccions.  
B.3) Objecte de la modificació  
El municipi de Traiguera no compta en l'actualitat amb cap equipament assistencial del tipus tanatori per a donar servici a les necessitats de la població.   
Atesa la utilitat pública i interés social de l'equipament esmentat, es pretén dotar el municipi del dit servici, i probablement el seu emplaçament més indicat és un que estiga pròxim al cementeri, i que hauria d'estar arreplegat en el planejament com a dotacional; per això es procedix a través del present pla especial a la seua introducció.  
Per este motiu, es pretén qualificar com a sòl dotacional per a equipament assistencial de tanatori, una zona classificada en l'actualitat com a sòl no urbanitzable, contigu amb el sòl urbà, en el carrer de Ramón y Cajal, que dóna accés al cementeri. L'Administració pública és competent per a elaborar i promoure plans especials, sempre que calga establir noves determinacions en l'ordenació urbanística vigent, com succeïx en el present cas.  
La superfície de sòl inclosa en el present pla especial és de 1.405 m², classificats en les NS vigents com a sòl no urbanitzable d'interés.  
  
 L'àmbit així definit, atés el seu confrontament amb el sòl urbà, i tractant-se d'una zona annexa al cementeri, fan de la tramitació d'un pla especial que preveja una reserva de sòl dotacional que afecte usos i interessos públics l'instrument idoni per a l'adequació al planejament.  
  
  
La justificació dels canvis introduïts està determinada per l'objectiu d'obtindre uns terrenys òptims per a la construcció d'un tanatori a fi de dotar d'un servici públic inexistent en l'actualitat, tanatori, classificant el sòl com a sòl no urbanitzable d'ús dotacional públic o assistencial (QA).   
L'àmbit del present pla especial comprén part de les parceles 92 i 133 del polígon 30, amb referències cadastrals 23597G938818185155FH i 00838N004110940680AT. La parcela 92 actualment ja està dividida pel carrer que dóna accés al cementeri.  
El terreny posseïx les condicions següents:  
- És contigu amb sòl urbà.  
- Té una superfície de 1.405 m².  
- Dóna enfront del vial pavimentat que dóna accés al cementeri (carrer de Ramón y Cajal).  
- Parcela amb lleuger pendent, no cultivada.  
- Compta amb accés a infraestructures, pròxima al vial d'accés.  
El sòl del present pla especial tindrà la classificació de sòl no urbanitzable qualificat com a dotacional equipament assistencial.  
Règim d'usos:  
- Ús dominant: dotacional assistencial.  
- Usos compatibles:  
- Zones verdes.  
- Hostaler.  
- Magatzems.  
- Qualsevol ús compatible amb els anteriors.  
- Usos prohibits: la resta.  
Les condicions de les edificacions de la zona dotacional de l'àmbit del present pla especial seran les següents:  
- Ocupació màxima: 50 %.  
- Coeficient d'edificabilitat sobre parcela neta: 0,25 m² sostre/m² sòl.  
- Nombre màxim de plantes: 2.  
- Alçària màxima: 8 m.  
- Separació a llindes: no se n'establix.  
- Tancaments: tindran una alçària màxima de 2 m si són opacs, i es podran sobrepassar amb elements vegetals.  
Per a la definició dels paràmetres, caldrà ajustar-se al que disposen les normes urbanístiques del planejament vigent de Traiguera.  
B.4) Consideració d'alternatives  
L'àmbit del present pla comprén part de les parceles 92 i 133 del polígon 30, amb referències cadastrals 74724G625695803284GB i 00803G608464876748FG. La parcela 92 actualment ja està dividida pel carrer que dóna accés al cementeri. La superfície de l'àmbit són 1.405 m² de sòl.  
Les possibles alternatives del pla que es proposen són les següents:  
  
Alternativa 0:  
La no-qualificació del sòl esmentat com a dotacional, amb la qual cosa no s'hi podria executar el tanatori.  
Alternativa 1:  
La ubicació del tanatori dins de la zona coneguda com el Calvari, l'ús del qual en el planejament vigent és d'espai lliure.  
El dit calvari és propietat del Bisbat de Tortosa, i es tracta d'una zona en què en determinats moments es realitzen actes religiosos i processons amb recorreguts en què, si hi ha una edificació, es podria dificultar el seu desenrotllament. D'altra banda, no hi ha una bona predisposició per part de la propietat.  
Alternativa 2:  
La ubicació del tanatori en el carrer de Ramón y Cajal, que dóna accés al cementeri. Esta ubicació pareix la més idònia, per tractar-se d'una zona annexa al cementeri, que compta amb connexió pròxima a infraestructures urbanes, i en la qual es produiria una centralització de tots els servicis funeraris.  
Per tant, esta és l'alternativa triada.  
C) Possibles efectes sobre el medi ambient  
D'acord amb el document inicial estratègic, l'actuació pretesa no té incidència sobre el medi ambient i, per tant, este no es veurà afectat amb la proposta, ja que es tracta d'una actuació que es realitza en l'àmbit d'un sòl no urbanitzable, però totalment antropitzat i que confronta amb sòl ja classificat com a urbà.  
La zona afectada es troba a l'oest del nucli urbà. Respecte a l'orografia, predomina el vessant suau. La capacitat d'ús del sòl és moderada, classe C. No està afectat per llits ni barrancs.  
D'acord amb les dades del Pla d'Acció Territorial de Caràcter Sectorial sobre Prevenció de Risc d'Inundació a la Comunitat Valenciana, Patricova, no hi ha classificada cap zona amb risc d'inundació en tot el terme municipal de Traiguera. No hi ha en la zona afectada per l'actuació cap element de patrimoni arqueològic ni etnològic actualment catalogat. Únicament es troba pròxima al cementeri i Calvari.  
  
Es troba en la zona I del Pla Integral de Residus de la Comunitat Valenciana tot el terme municipal. No obstant això, Traiguera no es troba en les zones geològicament aptes per a la ubicació d'instalacions d'eliminació.  
No afecta espais de la Xarxa Natura 2000, llocs d'interés comunitari ni zones d'especial protecció per a les aus. Tampoc per projectes en tramitació de declaració de nous espais naturals protegits ni elaboració de plans d'ordenació de recursos naturals.  
D'acord amb l'Inventari Forestal de la Comunitat Valenciana, consultat en la Cartografia Temàtica de la Conselleria d'Infraestructures, Territori i Medi Ambient, la zona afectada pel pla especial en tramitació no està catalogada com a forestal, ni inclosa en el PATFOR.  
  
No discorren per l'àmbit vies pecuàries classificades. Encara que està pròxim al traçat de la Via Augusta.  
La vulnerabilitat d'aqüífers en la zona és mitjana, per la qual cosa s'haurà d'assegurar una correcta evacuació de les aigües-abocaments que garantisquen la inexistència de risc de contaminació d'aqüífers. L'accessibilitat d'aqüífers és mitjana.  
Quant a la fauna, flora i paisatge, com que és una zona vora el nucli urbà, es tracta d'un paisatge completament antropitzat, amb camins d'accés, edificacions i convivència d'usos agrícoles amb usos urbans. No hi ha en la parcela ni fauna ni flora d'interés perquè es troba ja parcialment transformada.  
Per tant, la present actuació no tindria efectes previsibles sobre el medi ambient ni sobre elements estratègics del territori. En tot cas, els possibles efectes de l'actuació sobre el medi ambient, d'escassa entitat, podrien ser:  
- Quant a l'impacte sobre el sòl, amb l'adequació de la parcela per a equipament assistencial, l'impacte serà mínim, ja que la zona no està cultivada.  
- Quant a l'impacte sobre la fauna, flora i paisatge, este serà mínim, ja que atesa la proximitat del nucli urbà es troba antropitzat i no hi haurà edificacions de gran superfície ni alçària.  
- Respecte a l'impacte previsible sobre la hidrologia, serà mínim, ja que totes les aigües residuals s'aboquen a la xarxa de sanejament general.  
- En canvi, l'impacte sobre el medi socioeconòmic es considera positiu, ja que es tracta d'una actuació consistent en la creació d'un sòl dotacional públic d'ús assistencial, que pretén possibilitar la construcció d'un equipament públic de tanatori municipal, al costat del cementeri existent, establint una reserva de sòl i un servici necessari per a la població.  
En tot cas, atenent els aspectes inclosos en el document inicial estratègic i consultat el sistema d'informació geogràfica d'esta conselleria, s'aprecien els aspectes ambientals següents que podrien veure's afectats per la modificació:  
Afeccions territorials  
L'àrea proposada per a la implantació del tanatori es troba afectada per la zona de protecció de 25 m al voltant del cementeri que ha de ser prevista com a dotacional d'acord amb el Decret 39/2005, del Consell de la Generalitat, pel qual s'aprova el reglament pel qual es regulen les pràctiques de policia mortuòria en l'àmbit de la Comunitat Valenciana.  
  
Al voltant del nucli urbà de Traiguera es troba la carretera N-232 (CV-11), així com la senda de la Via Augusta pel nord que, encara que estan pròximes, no afecten l'àmbit d'actuació de la modificació.  
  
Exposició a riscos ambientals  
Els terrenys afectats per la modificació no estan exposats a risc de lliscament, subsidència o colapse. Tampoc no estan subjectes a risc sísmic o d'incendis forestals. L'erosió actual en l'àrea es considera com a moderada (15-40 t/ha/any), i es preveu una erosió potencial molt alta (>100 t/ha/any) en les condicions actuals del terreny. La vulnerabilitat a aqüífers és mitjana en tot l'àmbit de la modificació.  
  
Impactes sobre el patrimoni  
A priori, no hi ha cap afectació, tan sols de manera indirecta, sobre elements del patrimoni cultural o zones amb algun valor panteològic. No obstant això, se solicitarà informe respecte a la possible incidència sobre el patrimoni.  
D) Consultes realitzades  
Per part d'esta direcció general s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulten les administracions següents:  
  
Consulta Informe Administració consultada  
 21.01.15 Servici d'Urbanisme. Direcció Territorial de Castelló  
Conselleria d'Infraestructures, Territori i Medi Ambient  
05.02.15 12.03.15 Conselleria d'Infraestructures, Territori i Medi Ambient  
Sub. Gral. d'Ordenació, Planificació i ATE. Infr. Verda i Paisatge  
09.02.15 Conselleria d'Educació, Cultura i Esport  
Unitat d'Inspecció de Patrimoni  
09.02.15 Conselleria de Sanitat  
Direcció General de Salut Pública  
  
  
Els informes rebuts amb l'informe ambiental i territorial estratègic es publicaran en la pàgina web següent: http://www.cma.gva.es/eae  
  
E) Valoració dels possibles efectes sobre el medi ambient  
Analitzat el document inicial estratègic i els informes rebuts, s'efectua la valoració dels possibles efectes del present pla especial relatiu a reserva de sòl per a tanatori municipal a Traiguera, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
  
Així, tenint en consideració les característiques del pla especial proposat, que pretén classificar i qualificar com a sòl dotacional per a equipament assistencial de tanatori una parcela de 1.405 m² classificada en l'actualitat en les normes subsidiàries com a sòl no urbanitzable d'interés, contigu amb sòl urbà en el carrer de Ramón y Cajal, que dóna accés al cementeri.  
Dit això, dels informes rebuts s'observen les consideracions següents, tant de tipus legal com ambiental, que passem a descriure:  
  
a) Urbanisme  
El Servici d'Urbanisme de la Direcció Territorial de València, alhora que remet a esta direcció general el 21 de gener de 2015 la solicitud de l'Ajuntament de Traiguera, emet un informe en què considera que no pareix, des de la visió de les competències urbanístiques d'aquell servici, que haja de tindre efecte significatiu sobre el medi ambient.  
b) Infraestructura verda i paisatge  
En el seu informe de data 12 de març de 2014, el Servici d'Infraestructura Verda i Paisatge considera que la requalificació de la zona proposada com a sòl dotacional assistencial no tindrà una incidència significativa sobre el paisatge sempre que es preserve el caràcter i la percepció del cementeri i el calvari ubicats vora la zona d'actuació, atés que estos es constituïxen com a recursos paisatgístics de valor del municipi.  
Per tant, per a garantir que es realitza la preservació mencionada, s'haurà de redactar i incorporar un estudi d'integració paisatgística que definisca les mesures d'integració paisatgística necessàries.  
F) Determinació de l'existència d'efectes significatius  
Segons establix l'article 46 de la LOTUP, l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si és el cas, amb consulta prèvia a les administracions públiques afectades, i amb les consideracions a què es referix l'article 51 de la LOTUP.  
En el cas del pla especial relatiu a reserva de sòl per a tanatori municipal a Traiguera, a pesar que afecta l'ordenació estructural per afectar l'ampliació d'un dotacional definit com a element de la xarxa primària ens trobem que es dónen els supòsits a i b de l'article 46.3 de la LOTUP per tractar-se d'una modificació menor de pla i perquè l'àmbit municipal afectat per la modificació es correspon amb una zona de reduïda extensió sobre sòl urbà (1.405 m²).  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP), considera:  
- Que el pla especial relatiu a reserva de sòl per a tanatori municipal a Traiguera no suposa una magnitud important ni un abast especial dels efectes, a causa de l'àrea objecte de la modificació ni a la població que pot veure's afectada; tampoc no representa cap vulnerabilitat enfront de característiques naturals i, en definitiva, el pla tal com es presenta és pertinent quant a la integració de consideracions mediambientals, a fi de promoure el desenrotllament sostenible en el seu àmbit.  
  
- Que del pla especial relatiu a reserva de sòl per a tanatori municipal a Traiguera no es deriven problemes ambientals significatius, segons s'extrau de les dades i cartografia disponibles, i específicament des del punt de vista de la inundabilitat, contaminació acústica (per l'activitat que s'hi desenrotllarà), espais naturals, paisatge o afecció a infraestructures públiques, tal com s'ha informat.  
Així doncs, analitzada la documentació presentada i el seu objecte, els informes sectorials emesos, revisada la cartografia existent en el sistema d'informació territorial d'esta conselleria, es pot determinar, respecte del pla especial relatiu a reserva de sòl per a tanatori municipal a Traiguera, que no presenta efectes significatius sobre el medi ambient i, per tant, se sotmet al procediment simplificat d'avaluació ambiental i territorial estratègica.  
G) Acord  
Atenent el que establix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació:  
D'acord amb allò que s'ha exposat es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del pla especial relatiu a reserva de sòl per a tanatori municipal a Traiguera d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la dita modificació d'acord amb la seua normativa sectorial, sempre que s'ajuste a allò que s'ha descrit en la documentació presentada, així com al que establix la legislació vigent i els informes emesos respecte d'això, i es considere la determinació següent per a la seua aprovació definitiva:  
- Atés que la parcela del tanatori se situa adjacent al cementeri municipal, d'acord amb l'article 42.2 del Decret 39/2005, modificat pel Decret 195/2009, ?en tot cas, l'emplaçament haurà de garantir un perímetre de protecció de 25 metres que, quan hi haja planejament, ha d'estar qualificat com a zona dotacional i lliure de qualsevol classe de construccions?, s'incorporarà al pla especial el següent:  
  
- L'àmbit del pla especial afectat pel perímetre de protecció del cementeri, mantenint la seua condició de dotacional, quedarà lliure de qualsevol classe de construccions.  
El projecte que desenrotlle l'edificació i urbanització posteriors de l'àmbit haurà d'incorporar un estudi d'integració paisatgística, amb el contingut establit en l'annex II de la LOTUP, que definisca les mesures d'integració paisatgística necessàries per a la realització d'una actuació de qualitat que no minve el valor paisatgístic tradicional de l'entorn i que regularitze un vora urbana adequada cap al sòl no urbanitzable.  
  
El dit estudi haurà de ser informat pel Servici d'Infraestructura Verda i Paisatge de la Direcció General d'Ordenació, Planificació i Actuacions Territorials Estratègiques.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual del pla general de qualificació com a sòl dotacional, protecció de cementeri, a Traiguera en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista del que antecedix, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat del pla especial relatiu a reserva de sòl per a tanatori municipal de Traiguera per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
València, 1 d'abril de 2015.- El director general d'Avaluació Ambiental i Territorial: Juan Giner Corell.